Spjall:Jaðarlífvera

message: Hvers vegna eru allir þessi tenglar í ensku Wikipediuna í meginmálinu? --Cessator 3. september 2009 kl. 14:29 (UTC)
replies: text: Ég hugsaði þetta aðallega svo fólk gæti tekið mið af þessu ef einhver ætlar t.d. að gera grein um undirflokk jaðarlífvera. Þá getur viðkomandi fundið enska heitið vandræðalaust, það er nefnilega mjög erfitt að finna sumar þýðingar og væri tilgangslaust að þýða þetta upp á nýtt. Það mætti líklega fela enska heitið með  --Beygla 3. september 2009 kl. 18:05 (UTC)
Ég fagna því mjög að meira sé skrifað um örverufræði hér á Wikipedia og hvet þig til að halda því áfram. Endilega ekki vera feiminn við að skrifa efnislegar greinar sem ná lengra en bara að vera orðabókarskilgreiningar. Ég kíki hér inn á Wikipediu af og til og skal reyna að leiðrétta missagnir ef ég rekst á þær. En, samt smá nöldur: Glærurnar mínar eru ekki útgefið efni og því tæpast gjaldgengar heimildir. Auk þess verða þær fjarlægðar af vefnum innan skamms (við höfum nú annað kerfi til að koma kennsluefni á framfæri við nemendur og er það lokað almenningi) og verður þá tengillinn ónothæfur. Það er til fjöldinn allur af góðum kennslubókum sem hægt er að styðjast við. Að vísu eru fæstar þeirra á íslensku, en þó má benda á framhaldsskólabækurnar Örverufræði og Sýklafræði eftir Boga Ingimarsson, ágæta bók Mörtu Konráðsdóttur o.fl. um erfðir og líftækni, og sitthvað fleira. Einnig má minna á að í Náttúrufræðingnum hefur birst nokkur fjöldi góðra og auðlæsilegra greina um örverufræði í gegn um tíðina. Ég er svo sammála Cessator með það að tenglar í aðrar Wikipediur eiga ekki heima í megintextanum. Það væri frekar að setja slíka lista inn á spjallsíðurnar eða (jafnvel enn betra) á síðuna þar sem „óskasíður“ eru listaðar (sá hana hér einhverntíma nýlega, en man ekki hvað hún heitir). --Oddurv 3. september 2009 kl. 19:05 (UTC)

text: Ég held líka að það sé einmitt gott að hafa rauða tengla til að minna á að greinarnar vanti. --140.180.1.9 3. september 2009 kl. 19:07 (UTC)

text: Takk fyrir, það er leitt að glærurnar þínar verði lokaðar almenningi. Ég á þessa bók hins vegar ekki, heldurðu að þú gætir bætt við heimild með blaðsíðum? Í sambandi við rauða tengla þá væri auðvitað hægt að útfæra þetta öðru vísi. Hvað um:

text: * Saltfíkill (saltkær lífvera) (en)

text: svo ein spurning handa Oddiv; jafngildir lýsingarorðsendingin „-kær“ nafnorðsendingunni „-fíkill“ (þ.e. -phile)? Ég fann nefnilega oft bara lýsingarorð (hitakær) og ég var að velta því fyrir mér hvort það væri rétt að kalla þannig lífveru t.d. „hitafíkil“ eða hvort að grein um þannig lífveru væri frekar kölluð „hitakær lífvera“? --Beygla 4. september 2009 kl. 14:39 (UTC)
replies: text: : Mér finnst „hitakær lífvera“ hljóma miklu betur en ég veit ekkert um þetta. Tenglarnir líta betur út svona. --Cessator 4. september 2009 kl. 17:39 (UTC)
replies: text: ::Já, ég er sammála því. Ég hef reyndar heyrt þetta fíkilstal einu sinni eða tvisvar áður, en oftast er bara talað um x-kærar eða x-sæknar lífverur (sem, vel að merkja, þarf ekki endilega að vera það sama og x-þolnar lífverur). Svo finnst mér óþarft að vísa í heimildir eftir orðaþýðingum, nema auðvitað að þær skipti efnislega máli í greininni. --Oddurv 7. september 2009 kl. 15:25 (UTC)

message: Örveruvistfræði er ekki beint fjölsetin fræðigrein hér á landi (sem er merkilegt, því hún er afar áhugaverð að mörgu leyti). Þýðing fræðiorða er því nokkuð skammt á veg komin. Það er auðvitað skömm að því að maður sé ekki með á hraðbergi góð íslensk orð yfir fyrirbæri eins og óligótrófískar lífverur eða endólithískar. Ég snaraði endólith bara sem steinbýlingur, en man raunar ekki eftir að hafa heyrt það áður eða notað í kennslu (þó hef ég fjallað um fyrirbrigðið ... sletti bara eins og hver annar bjáni!). Ég auglýsi því hér með eftir góðum orðum. Ekki væri verra ef þau hafa einhverntíma verið notuð á prenti.  --Oddurv 7. september 2009 kl. 16:14 (UTC)
thread_title: Orð